钦定古今图书集成/理学汇编/经籍典/第107卷 > 北周卫元嵩元包叙释 > 《元包蓍数》
## 钦定古今图书集成/理学汇编/经籍典/第107卷 > 北周卫元嵩元包叙释 > 《元包蓍数》

《元包》三十六蓍，六用成一卦，共二百一十六蓍，六十
四卦，通计一万三千八百二十四蓍。

得“先天生物数”十之一，无天之太极地之四。卦数先天为天地生物数，“元包”为〈原缺。〉物数正如《经世》开物数八月，而用二百四十日。闭物数四月，而用十二日也。

存本数

一揲成一爻，每揲先存二十四蓍，一卦计百四十四
蓍，通六十四卦，计九千二百一十六蓍。

每卦于乾策二百一十六之中，存坤之百四十四，盖三分用一也。《易》合乾坤之策，以当期之日，元包存坤策于乾策之中，《易》以太极为主，包以坤为主，《易》天地各四体而兼三用，包存四体而用二用，用之中又有用不用者，天地与人物之数大小不同也。先天存四卦，数九千二百一十六，而开物数九万二千一百六十者，六十四卦皆为用也。《元包》六十四卦，存数亦九千二百一十六，而用策二千八百八十者，止用《干》《坤》二卦也。

归奇数

三画卦，老阳九，三女十二，三男十五，老阴十八。
六画卦，老阳自重一十八，老阳重三女二十一，老阳
重三男二十四，三女自重亦二十四，老阳重老阴二
十七，三男重三女亦二十七，老阴重三女三十三，男
自重亦三十，老阴重三男三十三，老阴自重三十六。

自十八至三十六，每变加三，凡六变而有七数，又二十四、二十七，三十中之三变，各重一数，则十数也。《归奇》数自十八而起三六也，三十六而终六六也。天以三分，故《太元》嬴赞始于十八策，终于六成，故《太元》踦赞成于三十六策。通之而五十四，故泰积之要，始于十有八策，终于五十有四，而《元包》、归奇，起于十八策，用数终于五十四策也。

《十八策》：〈《一》卦：〉

《干》：〈老阳自重〉

二十一、策〈总六卦，共一百二十六策。〉

《夬》：　《大有》　《小畜》　《履》　《同人》　《姤》。〈老阳重三女者六卦〉

二十四策：〈总十五卦，共三百六十策。〉

《大壮》　《需》　《大畜》　《无妄》　《讼》　《遁》〈老阳重三男者六卦〉
兑：　睽　中孚　离　革　《家人》　巽　大过　鼎
〈三女自重者九卦〉

《二十七策》：〈总二十卦，共五百四十策。〉

《泰》　《否》，〈老阴老阳重者二卦〉

渐　旅　咸　涣　未济　困　益　噬嗑　《随》
归妹　节　损　丰　既济　贲　恒　井　蛊〈三男
女重者十八卦〉

《三十策》：〈总十五卦，共四百五十策。〉

《观》　《晋》　《萃》　《升》　《明夷》　《临》〈老阴重三女者六卦〉
《艮》：　《蹇》　小过　坎　《蒙》　《解》　《震》　《颐》　《屯》：〈三男自重
者九卦〉

《三十三、策》：〈总六卦，共一百九十八策。〉

《剥》：　《比》　《豫》　《谦》　《师》　《复》〈老阴重三男者六卦〉

《三十六策》：〈《一》卦：〉

《坤》：〈老阴自重〉

六十四卦总一千七百二十八，得二百八十八之六，用策得二百八十八之十，其六者为参天，十者为参天，两地通四千六百有八，析而十之，得四万六千八十，则《易轨》所用四会万物之数也。元包得先天生物数十分之一，存二分，用一分乃得《易轨》用数十分之一，又去其三分，用其五分也。

卦策数

三画卦：“老阴一十八，三男二十一，三女二十四，老阳
二十七。”

六画卦，老阴自重得三十六，老阴重三男得三十九，
三男自重得四十二，老阴重三女，亦得四十二。老阳
重老阴得四十五，三男重三女，亦得四十五，三女自
重得四十八，老阳重三男，亦得四十八，老阳重三女
得五十一，老阳自重得五十四。

自三十六至五十四，每变加三，凡六变而有七数。又四十二、四十五、四十八中之三变，各重一数，则十数也。故数有十而天用止于七。七数之中止有六变，其一则存本也。《归奇》自十八而起六三也，三十六而终六六也。策数自三十六而起六六也，五十四而终六九也。自三六至六六，自六六至六九，皆得十九，天地之终数也。相交共一而三十七为天独用之数，故“万物本乎天”也。〈自一至万，天之五也，细数得三十七，〉

三十六策

《坤》：〈老阴自重〉

《三十九策》：〈总六卦，共二百三十四策。〉

《剥》：　《比》　《豫》　《谦》　《师》　《复》〈老阴重三男者六卦〉

《四十二策》：〈总十五卦，共六百三十策。〉

《观》　《晋》　《萃》　《升》　《明夷》　《临》〈老阴重三女者六卦〉
《艮》：　《蹇》　小过　坎　《蒙》　《解》　《震》　《颐》　《屯》：〈三男自重
者九卦〉

《四十五策》：〈总二十卦，共九百策。〉

《泰》　《否》，〈老阴老阳自重者二卦〉

渐　旅　咸　涣　未济　困　益　噬嗑　《随》
归妹　节　损　丰　既济　贲　恒　井　蛊〈三男
女重者十八卦〉

《四十八策》：〈总十五卦，共七百二十策。〉

《大壮》　《需》　《大畜》　《无妄》　《讼》　《遁》〈老阳重三男者六卦〉
兑：　　睽　中孚　离　　革　《家人》　　巽　大过　鼎
〈三女自重者九卦〉

《五十一、策》：〈总六卦，共三百六策。〉

《夬》：　《大有》　《小畜》　《履》　《同人》　《姤》。〈老阳重三女者六卦〉

五十四策

《干》：〈老阳自重〉

六十四卦，总二千八百八十策，则《坤》之策百四十四．，偶之而又十析之者也。《易》一卦除挂一数皆得二百八十八蓍，则先天四位之卦数也。惟坤用策与归奇各半，元、《包》两卦共存二百八十八，析而十之，乃得六十四卦之用策，故不用者为用之宗也。在天地而一，在人物而十者，一甲析于十，干也，包以坤为首，地《易》也。地者天之用。去十三蓍而用三十六者，从用数也。坤体本四六，加二用为六六，则以老阳四九之体为老阴六六之用也。是故干一爻之策三十六，乾坤二爻去挂一之奇亦三十六。干之奇十二者，三四也。坤之奇二十四者，三八也。以四合八为十二。故三十六在干爻为四之九，在奇策为十二之三十二均之乃为二六。奇数者，物数也。以干三少合坤三多干四坤八阳，一阴二。阴得乎阳，物乃生焉。生物本乎阳，故二爻之奇，乃得干一爻之策。《坤》以六六用干四九，存其四六之体，用干二六之用。是故一父三男，一母三女，阳画皆十二，阴画皆二十四。而《元包》三十六蓍，每用先存二十四也。总六用成一卦，得乾坤二卦归奇之蓍，而合《干》一卦之用策，故地为天之用也。